भारत के माननीय उपराष्ट्रपति ने न्यायमूर्ति लीला सेठ के निधन पर शोक व्यक्त किया
"मुझे हिमाचल प्रदेश उच्च न्यायालय की पूर्व मुख्य न्यायाधीश न्यायमूर्ति लीला सेठ निधन के बारे में सुनकर गहरा दु:ख हुआ है।
दिल्ली उच्च न्यायालय की पहली महिला न्यायाधीश और किसी राज्य की मुख्य न्यायाधीश बनने वाली पहली महिला के रूप में उन्होंने कानून के क्षेत्र में महिलाओं का मार्ग प्रशस्त किया। भारत में मानवाधिकारों के संरक्षण के लिए उनकी प्रतिबद्धता के लिए उन्हें लम्बे समय तक याद किया जाएगा।
मैं उनके परिवार के शोक संतप्त सदस्यों के प्रति अपनी हार्दिक संवेदना प्रकट करता हूं और राष्ट्र के साथ दिवंगत आत्मा की चिरशांति के लिए प्रार्थना करता हूं।"